വിദ്യാഭ്യാസം വളരെ പ്രധാനപ്പെട്ട സാമൂഹ്യപ്രവര്ത്തനം കുഞ്ഞുങ്ങളെ എഴുത്തിനിരുത്തി, വിജയദശമി ആശംസകള് നേര്ന്ന് മുഖ്യമന്ത്രി തിരുവനന്തപുരം: അറിവാണ് ഒരു സമൂഹത്തെ പുരോഗതിയിലേക്ക് നയിക്കുന്നതെന്നും അതുകൊണ്ടാണ് വിദ്യാഭ്യാസം വളരെ പ്രധാനപ്പെട്ട സാമൂഹ്യപ്രവര്ത്തനമായി പരിഗണിക്കപ്പെടുന്നതെന്നും മുഖ്യമന്ത്രി പിണറായി വിജയന്. എല്ലാവര്ക്കും വിജയദശമി ദിനാശംസകള് നേര്ന്ന് മുഖ്യമന്ത്രി, ദീര്ഘകാലം അടച്ചിട്ട വിദ്യാലയങ്ങള് കുറച്ചു ദിവസങ്ങള്ക്കുള്ളില് തുറന്നു പ്രവര്ത്തിക്കാന് പോകുന്നു എന്നത് സന്തോഷകരമായ കാര്യമാണെന്നും പറഞ്ഞു. ഫേസ്ബുക്ക് പോസ്റ്റിന്റെ പൂര്ണരൂപം അറിവാണ് ഒരു സമൂഹത്തെ പുരോഗതിയിലേക്ക് നയിക്കുന്നത്. അതുകൊണ്ടാണ് വിദ്യാഭ്യാസം വളരെ പ്രധാനപ്പെട്ട സാമൂഹ്യപ്രവര്ത്തനമായി പരിഗണിക്കപ്പെടുന്നത്. ഇന്ന് വിദ്യാരംഭ ദിനത്തില് നിരവധി കുഞ്ഞുങ്ങളാണു അറിവിന്റെ ലോകത്തേക്ക് ആദ്യ ചുവടു വയ്ക്കുന്നത്. ഇന്ന് നേഹ, നിയ, കനി, ഫിദല് എന്നീ കുഞ്ഞുങ്ങളെ എഴുത്തിനിരുത്തി. കൊവിഡ് മഹാമാരിയെ തുടര്ന്ന് ദീര്ഘകാലം അടച്ചിട്ട വിദ്യാലയങ്ങള് കുറച്ചു ദിവസങ്ങള്ക്കുള്ളില് തുറന്നു പ്രവര്ത്തിക്കാന് പോകുന്നു എന്നതും സന്തോഷകരമായ കാര്യമാണ്. നമ്മുടെ കുഞ്ഞുങ്ങള്ക്കായി ഏറ്റവും മികച്ച വിദ്യാഭ്യാസ സൗകര്യങ്ങള് ഒരുക്കാനും നാടിന്റെ ശോഭനമായ ഭാവി ഉറപ്പുവരുത്താനും ഒരുമിച്ച് നില്ക്കാം. എല്ലാവര്ക്കും മഹാനവമി വിജയദശമി ആശംസകള് നേരുന്നു.The post വിദ്യാഭ്യാസം വളരെ പ്രധാനപ്പെട്ട സാമൂഹ്യപ്രവര്ത്തനം കുഞ്ഞുങ്ങളെ എഴുത്തിനിരുത്തി, വിജയദശമി ആശംസകള് നേര്ന്ന് മുഖ്യമന്ത്രി first appeared on MalayalamExpressOnline.